cyanic-selkie/wikianc huggingface dataset:
অপটিক্যাল ফাইবার
অপটিক্যাল ফাইবারের মূলনীতি
অপটিক্যাল ফাইবার একটি সিলিন্ডার আকৃতির ডাই-ইলেক্ট্রিক আলোক মাধ্যম যা এর অক্ষ বরাবর পূর্ণ আভ্যন্তরীন প্রতিফলন প্রক্রিয়ায় আলো পরিবহন করে। তন্তুটি ঘন কোর (core) ও পরিবেষ্টিত ক্ল্যাডিং (cladding) স্তরে বিভক্ত। পূর্ণ আভ্যন্তরীন প্রক্রিয়ায় আলোক সংকেত পরিবহনের পূর্বশর্ত হচ্ছে কোরের প্রতিসরাঙ্ক ক্ল্যাডিং-এর থেকে বেশি হতে হবে। ক্ল্যাডিং ও কোরের সীমানায় প্রতিসরণাঙ্কের পরিবর্তন খাড়া (abrupt) হতে পারে (স্টেপ-ইনডেক্স ফাইবার (step-index fiber) এর বেলায়), অথবা ঢালু (gradual) হতে পারে (গ্রেডেড-ইনডেক্স ফাইবার (graded-index fiber) এর বেলায়)।
thumb|left|250px|ছবিতে মাল্টি-মোড অপটিক্যাল (multi-mode optical fiber) ফাইবার এ আলোর প্রবাহ দেখানো হয়েছে বড় ব্যাসের (১০ μm থেকে বড়) তন্তুর ধর্মাবলী আলোক জ্যামিতির সাহায্যে বিশ্লেষন করা যায়। তড়িৎ-চুম্বকীয় বিশ্লেষনে এ ধরনের তন্তুকে বলে মাল্টি-মোড ফাইবার (multi-mode fiber)। স্টেপ-ইনডেক্স ফাইবারে আলোক রশ্মি তন্তুর কোর দিয়ে পূর্ণ আভ্যন্তরীন প্রতিফলনের মাধ্যমে প্রবাহিত হয়। যে সমস্ত রশ্মি কোর-ক্ল্যাডিং সীমানায় সঙ্কট কোণের চেয়ে বড় কোণে আপতিত হয় সেগুলো পরিপূর্ণভাবে প্রতিফলিত হয়। সঙ্কট কোণ, কোর ও ক্ল্যাডিং এর উপাদানের প্রতিসরাঙ্কের পার্থক্যের উপর নির্ভর করে। যে সমস্ত রশ্মি অল্প কোণে আপতিত হয় সেগুলো ক্ল্যাডিং এ প্রতিসরিত হয় যা কোরে আলোক প্রবাহের জন্য অণুপযুক্ত হয়ে যায়। এইভাবে পূর্ণ আভ্যন্তরীন প্রতিফলনের জন্য সর্বনিম্ন কোণ তন্তুর অ্যাকসেপ্টেন্স অ্যাঙ্গেল (acceptance angle) নির্ধারণ করে যা সাধারণভাবে নিউমেরিক্যাল অ্যাপারচার নামে পরিচিত। উচ্চ নিউমেরিক্যাল অ্যাপারচারের কোন তন্তু ব্যবহার করলে ট্রান্সমিটার বা প্রচারযন্ত্র এবং রিসিভার বা গ্রাহকযন্ত্র সহজে তন্তু দিয়ে আলোক সংকেত পরিবহন করতে পারে। কিন্তু কোরের কাছে বিভিন্ন কোণে আলোক রশ্মি প্রবাহিত হলে, উচ্চ নিমেরিক্যাল অ্যাপারচারের কোন তন্তুর বহু-পথে ছড়ানো (multi-path spreading), বা বিচ্যুতি (dispersion),  ঘটে।
গ্রেডেড-ইনডেক্স ফাইবারের ক্ষেত্রে কোরের প্রতিসরাঙ্ক অক্ষ থেকে ক্ল্যাডিং এর দিকে ক্রমশ কমতে থাকে। এর ফলে আলো যখন ক্ল্যাডিং এর দিকে যায় তখন সরাসরি কোর-ক্ল্যাডিং তলে প্রতিফলিত না হয়ে সূক্ষ্মভাবে বেঁকে যেতে থাকে। এর ফলে বৃত্তচাপের মত আলোক পথ তৈরি হয় যার ফলে বহু পথে ছড়ানোর সমস্যা হ্রাস পায়। প্রতিসরাঙ্কের পরিবর্তন এমনভাবে করা হয় যাতে বিভিন্ন কোনে প্রবাহিত আলোকরশ্মির গতি প্রায় সমান হয়। আদর্শ প্রতিসরাঙ্কের পরিবর্তন অক্ষ থেকে দুরত্ব ও প্রতিসরাঙ্ক এর মধ্যকার অধিবৃত্তীয় সমীকরণের প্রায় কাছাকাছি।
যেসব তন্তুর ব্যাস খুব কম (আলোর তরঙ্গ দৈর্ঘ্যের সামান্য ছোট) সে রকম তন্তুতে কেবল একটি আলোক রশ্মি প্রবাহিত করা যায়। এ ধরনের অপটিক্যাল ফাইবারকে বলে সিঙ্গেল-মোড অপটিক্যাল ফাইবার (Single-mode optical fiber) অথবা  মনো-মোড ফাইবার।  তরঙ্গ দৈর্ঘ্যের বিশ্লেষণ থেকে দেখা যায় পরিবাহিত আলোক শক্তি সম্পূর্ণভাবে কোরে বিরাজ করে না, ক্যাডিং এও শক্তির (বিশেষ করে মনো-মোড এর বেলায়) উল্লেখযোগ্য অংশ পরিবাহিত হয়।
সাধারণ সিঙ্গেল-মোড ফাইবারের কোরের ব্যাস হয় ৮ থেকে ১০ মাইক্রোমিটার। মোডের গঠন আবার ব্যবহৃত আলোর তরঙ্গদৈর্ঘ্যের উপর নির্ভর করে। মাল্টি-মোড ফাইবারের কোরের ব্যাস হয়ে থাকে ৫০µm, ৬২.৫ µm, অথবা আরো বেশি।
বিশেষ প্রয়োজনে অপটিক্যাল ফাইবারের কোরের গঠন গোলাকার না হয়ে উপবৃত্তাকার অথবা চতুস্কোনীয় হতে পারে। এর মধ্যে পড়ে পোলারাইজেশন-মেইনটেইনিং অপটিক্যাল ফাইবার (polarization-maintaining optical fiber) ও হুইস্পারিং গ্যালারি মোড (whispering gallery mode) দূর করার জন্য বিশেষ ফাইবার।
২ মেগাওয়াট/বর্গ সেন্টিমিটার এর অধিক আলোক তীব্রতায় কোন অপটিক্যাল ফাইবার শক বা অন্য কারণে জ্বলে গেলে ফাইবার ফিউজ (fiber fuse) ঘটে। তখন ভাঙ্গার পূর্বেই ফাইবারটি বাস্পীভূত হয়ে যায় এবং প্রবাহ বন্ধ না হয়ে ১-৩ মিটার/সেকেন্ড বেগে প্রবাহিত হতে থাকে, , ।
উপাদান
কাচের অপটিক্যাল ফাইবার সাধারণত সবসময় বালি (silica) থেকে তৈরি করা হয়। স্বল্প-তরঙ্গ দৈর্ঘ্যের অবলোহিত (infrared) আলোর জন্য কখনও কখনও ফ্লুরোজিরকোনাইট (fluorozirconate), ফ্লুরোঅ্যালুমিনেট (fluoroaluminate), এবং ক্যালকোজেনাইড (chalcogenide) কাচ ব্যবহার করা হয়। অন্যান্য কাচের মত এদের প্রতিসরণাঙ্ক প্রায় ১.৫। সাধারণত কোর ও ক্ল্যাডিং এর মধ্যে প্রতিসরণাঙ্কের পার্থক্য হয় ১%।
প্লাস্টিক অপটিক্যাল ফাইবার (Plastic optical fiber) (POF) সাধারণত স্টেপ-ইনডেক্স মাল্টিমোড ফাইবারে ব্যবহৃত হয় যার কোরের ব্যাস ১ মিমি অথবা বেশি। POF এর এটেনিউয়েশন (attenuation) সাধারণত বেশি হয় (অর্থাৎ এটিতে আলোক সংকেতের শক্তি দ্রুততর কমতে থাকে), ১ ডেসিবল/মিটার বা বেশি, এবং এই উচ্চ হারের কারণে POF এর কাজের পরিধি সীমিত।
ইলেক্ট্রনিক প্রতিবন্ধকতা
অপটিক্যাল ফাইবার প্রতিসেকেন্ডে ২৫ টেরাবিট তথ্য আদান প্রদানে সক্ষম, কিন্তু ইলেক্ট্রনিক পদ্ধতিতে প্রক্রিয়াজাতকৃত তথ্য সংকেত (signal) প্রতি সেকেন্ডে ১-১০ গিগাবিটের বেশি তথ্য তৈরি করতে পারে না। তাই অপটিক্যাল ফাইবার তার পূর্ণ ক্ষমতা ব্যবহার করতে পারে না। এ সমস্যা দূর করতে হলে আলোকীয় সংকেত প্রক্রিয়াজাতকরণ প্রক্রিয়া ব্যবহার করতে হবে। ধারণা করা হয়ে থাকে, যদি সকল যোগাযোগ নেটওয়ার্ক অপটিক্যাল হয়ে থাকে, তবে মার্কিন যুক্তরাষ্ট্রের মাদার্স ডে উপলক্ষে একদিনে যত টেলিফোন কল করা হয়ে থাকে, তার সবই একযোগে একটি মাত্র অপটিক্যাল ফাইবারের মধ্য দিয়ে পাঠানো সম্ভব।
অপটিক্যাল ফাইবার যোগাযোগ ব্যবস্থা
অপটিক্যাল ফাইবার টেলিযোগাযোগ বা কম্পিউটার নেটওয়ার্কিংয়ের মাধ্যম হিসেবে ব্যবহৃত হতে পারে কারণ এটিকে সহজে বাকানো যায় ও সাধারণ তারের মত ব্যবহার করা যায়।যদিও অপটিক্যাল ফাইবার স্বচ্ছ কাচ বা প্লাস্টিক দিয়ে তৈরি হতে পারে তবে দূরবর্তী যোগাযোগের জন্য সবসময় কাচের অপটিক্যাল ফাইবার ব্যবহৃত হয়, কারণ এতে তড়িৎ-চুম্বকীয় বিকিরণ কম হয়। মাল্টি-মোড ও সিঙ্গল-মোড দুই ধরনের তন্তুই ব্যবহৃত হয়। তবে মাল্টি-মোড স্বল্প দূরত্বের (৫০০ মিটার) জন্য ও সিঙ্গল-মোড দীর্ঘ দূরত্বের লিঙ্ক (links) এর জন্য উপযোগী। যেহেতু সিঙ্গল-মোডে সূক্ষ্ম পরিমাপের প্রয়োজন বেশি সেহেতু সিঙ্গল-মোড ট্রান্সমিটার, রিসিভার, অ্যাম্পলিফায়ার ও অন্যান্য যন্ত্রাংশের দাম সাধারণত বেশি।
সাধারণত অবলোহিত রশ্মি অপটিক্যাল ফাইবার যোগাযোগে ব্যবহৃত হয়। তন্তুর শোষন (fiber absorption) ১৫৫০ ন্যানোমিটার আলোর জন্য সবচেয়ে কম এবং বিচ্যুতি (dispersion)১৩১০ ন্যানোমিটারে সবচেয়ে কম, ফলে এগুলোই তথ্য পরিবহনের জন্য সবচেয়ে উপযুক্ত। ৮৫০ ন্যানোমিটারে একটি লোকাল মিনিমাম পাওয়া যায়, যে তরঙ্গ দৈর্ঘ্যের জন্য কম খরচে ট্রান্সমিটার ও রিসিভার বানানো যায়। ফলে এই তরঙ্গদৈর্ঘ্য প্রায়শ স্বল্প দূরত্বের জন্য ব্যবহৃত হয়ে থাকে। অপটিক্যাল ফাইবার সাধারণত জোড়ায় জোড়ায় ব্যবহৃত হয়, যার প্রতিটি বিপরীত দিকে তথ্য আদান-প্রদানে ব্যবহৃত হয়।
যেহেতু কাচের প্রতিসরণাঙ্ক প্রায় ১.৫, ফাইবারে আলোর গতিবেগ প্রায় ২০০,০০০ কিমি/সেকেন্ড, বা শুন্যে আলোর গতির দুই তৃতীয়াংশ।
আধুনিক কাচের অপটিক্যাল ফাইবারের বেলায় সর্বোচ্চ দূরত্ব আলোর বিচ্যুতির (dispersion) কারণে সীমাবদ্ধ। অপটিক্যাল ফাইবারের এই বিচ্যুতি (Dispersion) বিভিন্ন কারণে হতে পারে।
যোগাযোগব্যবস্থায় অপটিক্যাল ফাইবার নাকি ইলেকট্রিক্যাল (বা তামা) তার কোনটি ব্যবহার করা হবে তা কিছু বিষয়ের উপর নির্ভর করে। যেসব ক্ষেত্রে উচ্চ ব্যান্ডউইডথ দরকার বা অধিক দূরত্বে তথ্য প্রেরণ করতে হলে সাধারণত অপটিক্যাল ফাইবার পছন্দনীয়। এর প্রধান সুবিধা হচ্ছে এতে তথ্যের ক্ষতি খুব কম হয়, ফলে অধিক দূরত্বে অ্যাম্পলিফায়ার বা রিপিটার ছাড়াই ব্যবহার করা যায়। এবং এর ডাটা-পরিবহন ক্ষমতা এতই বেশি যে এই ক্ষমতা পেতে হাজার হাজার ইলেকট্রিক্যাল লিঙ্ক লাগবে কেবল একটি অপটিক্যাল ফাইবারকে প্রতিস্থাপন করতে। ফাইবার তামার তুলনায় অনেক হালকা: ৭০০ কিমি টেলিযোগাযোগ তামার কেবলের ওজন ২০ টন। এই একই কেবল যদি ফাইবার দিয়ে বানানো হয় তাহলে লাগে কেবল ৭ কেজি কাঁচ । আরও সুবিধা হচ্ছে একাধিক ফাইবার পাশাপাশি অনেক দুরত্ব অতিক্রম করলেও ক্রসটক হয় না, যা কিনা কোন কোন ইলেকট্রিক কেবলের একটি সমস্যা।
স্বল্প দূরত্বে ও অল্প ব্যান্ডউইডথের ব্যবস্থায় তড়িৎ যোগাযোগ ব্যবহৃত হয়, কারণঃ
তড়িৎ যোগাযোগের এই সুবিধার কারণে সাধারণত স্বল্প দুরত্বের ব্যবস্থায় অপটিক্যাল ফাইবার ব্যবহৃত হয় না, তবে গবেষণাগারে এসব প্রযুক্তি তৈরি করা হয়েছে।
কোন কোন ক্ষেত্রে স্বল্প দূরত্বে অথবা কম ব্যান্ডউইডথরে কোন ব্যবস্থায়ও অপটিক্যাল ফাইবার ব্যবহৃত হতে পারে, কারণঃ
সরকারি মান
অনেক প্রস্তুতকারক অপটিক্যাল ফাইবার তৈরি করে থাকে। এদের ফাইবারগুলো যাতে যেকোন ব্যবস্থায় ঠিকমত কাজ করতে পারে এজন্য কিছু মান তৈরি করা হয়েছে। ইন্টারন্যাশনাল টেলিকমিউনিকেশন ইউনিয়ন ফাইবার সম্পর্কিত কতগুলো মান প্রকাশ করেছে। এদের মধ্যে উল্লেখযোগ্যঃ
বিভিন্ন সংস্থা থেকে অন্যান্য মান প্রকাশিত হয়েছে, যা ফাইবারের বিভিন্ন কর্মদক্ষতা নির্দেশ করে। কয়েকটি মান হলঃ
ফাইবার অপটিক সেন্সর
টান, তাপমাত্রা, চাপ ও আরো অনেক উপাত্ত সংগ্রহের মাধ্যম (Sensor) হিসেবে অপ্টিক্যাল ফাইবারকে ব্যবহার করা যায়। ছোট আকৃতি এবং কম বিদ্যুৎ খরচের কারণে তড়িৎ সেন্সরের থেকে অপটিক্যাল ফাইবারের সুবিধা বেশি।
তেলকুপের তাপমাত্রা ও চাপের জন্য অপটিক্যাল ফাইবার সেন্সর তৈরি হয়েছে। এসব কাজের জন্য ফাইবার অপটিক উপযুক্ত কারণ অর্ধ-পরিবাহী সেন্সরগুলি এই তাপমাত্রা ও চাপ সহ্য করতে পারে না।
বোয়িং ৭৬৭ এর অপটিক্যাল গাইরোস্কোপ সেন্সর হিসেবেও অপটিক্যাল ফাইবার ব্যবহৃত হচ্ছে। কোন কোন গাড়িতেও আজকাল অপটিক্যাল ফাইবার ব্যবহৃত হচ্ছে।
অপটিক্যাল ফাইবার কেবলস
ক্যাবল বা তার মাধ্যমের একটি আদর্শ এবং শক্তিশালী উদাহরণ হলো অপটিক্যাল ফাইবার কেবল বা ফাইবার অপটিক ক্যাবল। অপটিক্যাল ফাইবার কেবল হলো অত্যন্ত সরু এক ধরনের কাচের তন্তু।
গঠন: ৩ টি স্তর থাকে। যথা:
যেভাবে কাজ করে: পূর্ণ অভ্যন্তরীণ প্রতিফলনের প্রযুক্তি কাজে লাগিয়ে ইলেকট্রিকাল সিগন্যালের পরিবর্তে আলোক বা লাইট সিগন্যাল করে কাজ করে এবং ডেটা আদান-প্রদানের জন্য লেজার রশ্নি ব্যবহার করে।
ব্রায়ান স্ট্র্যাং
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড এবং ম্যাশোনাল্যান্ড কান্ট্রি ডিস্ট্রিক্টস দলের প্রতিনিধিত্ব করেন। দলে তিনি মূলতঃ বামহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ব্রায়ান স্ট্র্যাং।
শৈশবকাল
ব্রায়ান স্ট্র্যাংয়ের সহোদর পল স্ট্র্যাং জিম্বাবুয়ের পক্ষে আন্তর্জাতিক ক্রিকেটে প্রতিনিধিত্ব করেছেন। ভাইয়ের সাথে একযোগে টেস্ট ক্রিকেটে অংশ নিয়েছেন। তাদের বাবা রোনাল্ড স্ট্র্যাং প্রথম-শ্রেণীর আম্পায়ার ছিলেন ও ১৯৯৪ সালে একটি ওডিআইয়ে আম্পায়ারের দায়িত্ব পালনসহ ১৯৯৪-৯৫ মৌসুমে জিম্বাবুয়ের দুইটি টেস্ট খেলায় টিভি আম্পায়ারের দায়িত্ব পালন করেছেন।
প্রথম-শ্রেণীর ক্রিকেট
১৯৯৪-৯৫ মৌসুম থেকে ২০০৫ সাল পর্যন্ত ব্রায়ান স্ট্র্যাংয়ের প্রথম-শ্রেণীর খেলোয়াড়ী জীবন চলমান ছিল। সুনিয়ন্ত্রিত পন্থায় সিম বোলিং করতেন। একদিনের ক্রিকেটে পেসবিহীন খুঁতখুঁতে নিখুঁতভাব বজায় রাখতেন। ফলে তার বোলিং শনাক্ত করা বেশ দূরূহ বিষয় ছিল। এক সময় তাকে ‘বিশ্বের সর্বাপেক্ষা বিরক্তিকর বোলার’ হিসেবে আখ্যায়িত করা হয়েছিল। ইংল্যান্ড ও দক্ষিণ আফ্রিকার ক্লাব ক্রিকেটে অংশগ্রহণ করেছেন।
২০০১ সালে মাতাবেলেল্যান্ড দলকে মাত্র ১৯ রানে গুটিয়ে সর্বনিম্ন দলীয় রান সংগ্রহের জাতীয় রেকর্ড গড়ার ক্ষেত্রে উল্লেখযোগ্য অবদান রাখেন। ঐ ইনিংসে তিনি ৫/৬ বোলিং পরিসংখ্যান গড়েছিলেন।
আন্তর্জাতিক ক্রিকেট
সমগ্র খেলোয়াড়ী জীবনে ছাব্বিশটি টেস্ট ও ঊনপঞ্চাশটি একদিনের আন্তর্জাতিকে অংশগ্রহণ করেছেন ব্রায়ান স্ট্র্যাং। ৭ ফেব্রুয়ারি, ১৯৯৫ তারিখে বুলাওয়েতে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২৭ জুলাই, ২০০১ তারিখে হারারেতে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
১৯৯৭ সালে বাংলাদেশের বিপক্ষে ৬/২০ বোলিং পরিসংখ্যান গড়েছিলেন। এ পরিসংখ্যানটি জিম্বাবুয়ের জাতীয় রেকর্ডরূপে স্বীকৃতি পেয়ে আসছে। ১৯৯৬-৯৭ মৌসুমে পাকিস্তান সফরে যায় জিম্বাবুয়ে দল। শেখুপুরায় অনুষ্ঠিত সিরিজের প্রথম টেস্টে স্বাগতিক পাকিস্তানের বিপক্ষে প্রথম ইনিংসে নবম উইকেট জুটিতে ভাইয়ের সাথে জুটি গড়ে ৮৭ রান তুলেন। তবে, ওয়াসিম আকরামের অপরাজিত ২৫৭ রানের কল্যাণে খেলাটি ড্রয়ে পরিণত হয় ও তার সাফল্য ঢাকা পড়ে যায়। বামহাতি মিডিয়াম বোলার ছিলেন ব্রায়ান স্ট্যাং। তবে, বলে নিখুঁততার স্বাক্ষর রাখতে না পারায় ওডিআইয়ে অন্তর্ভূক্তি বেশ দুরূহ হয়ে দাঁড়ায়। খেলোয়াড়ী জীবনে তিনি ওভারপ্রতি ৪.১৩ গড়ে রান দিয়েছিলেন।
জাতীয় দলে প্রত্যাখ্যান
জুলাই, ২০০১ সালে জিম্বাবুয়ের পক্ষে সর্বশেষ খেলায় অংশ নেন। ২০০২ সালে চলমান রাজনৈতিক অস্থিতিশীলতার কারণে দক্ষিণ আফ্রিকায় চলে যান। জিম্বাবুয়ীয় ক্রিকেটের তুখোড় সমালোচক তিনি। ২০০৩ সালের ক্রিকেট বিশ্বকাপ চলাকালে তিনি বলেন যে, বিশ্বকাপের খেলা আয়োজনে তিনি প্রতিবন্ধকতার পরিবেশ সৃষ্টি করবেন। ফলশ্রুতিতে, ২০০৩-০৪ মৌসুমে খেলার জগতে ফিরে আসার চেষ্টাকালে জিম্বাবুয়ীয় ক্রিকেট ইউনিয়ন কর্তৃপক্ষ তার উপর নিষেধাজ্ঞা প্রদান করে।
২০০৫ সালে তার উপর থেকে নিষেধাজ্ঞা প্রত্যাহার করে নেয়া হয়। ২০০৫ সালে তিনি খেলার জগতে ফিরে আসেন। তাৎক্ষণিকভাবে তাকে জিম্বাবুয়ে এ দলের খসড়া তালিকায় রাখা হয়। পরের বছর দলটি পাকিস্তান এ দলের বিপক্ষে জয়ী হয়। এছাড়াও, ২০০৫ সালে নিউজিল্যান্ড ও ভারত সফরকে ঘিরে প্রশিক্ষণ শিবিরে তাকে নেয়া হয়েছিল। পরে তিনি জানতে পারেন যে, তাকে দলে রাখা হবে না।
ব্যক্তিগত জীবন
নিউক্যাসল আপোন টাইন বিশ্ববিদ্যালয় থেকে ক্রীড়া বিজ্ঞান বিষয়ে সম্মানসূচক ডিগ্রি প্রাপ্ত হন। ফলশ্রুতিতে জুলাইয়ে এডিনবরা বিশ্ববিদ্যালয়ের বিপক্ষে খেলার জন্যে বিশ্ববিদ্যালয় দলের সদস্যরূপে মনোনীত হন। জিম্বাবুয়েতে ফিরে আসার পর লিফোর্ডিয়া স্কুল ও হারারেভিত্তিক সেন্ট জর্জেস কলেজে প্রশিক্ষকের দায়িত্বে ছিলেন।
বর্তমানে জিম্বাবুয়েতে যোগসাধকের ভূমিকায় অবতীর্ণ হয়েছেন। এ প্রসঙ্গে তিনি মন্তব্য করেছেন যে, যোগসাধন তার জীবনের আমূল পরিবর্তন সাধন করেছে।
অপর্ণা বিনোদ
অপর্ণা বিনোদ (জন্ম: ১৯ ফেব্রুয়ারি ১৯৯৬) একজন দক্ষিণ ভারতীয় চলচ্চিত্র ও মঞ্চ অভিনেত্রী। তিনি ২০১৩ সালে নঞ্জন নিন্নডু কোদেয়ুন্ডু চলচ্চিত্রের মাধ্যমে মালয়ালমে অভিষেক করেছিলেন।
প্রারম্ভিক জীবন, পরিবার ও শিক্ষা
অপর্ণা কেরলের এর্নাকুলামে জন্মগ্রহণ করেছিলেন। প্রারম্ভিক বছরগুলিতে তিনি সেন্ট থমাস রেসিডেন্সিয়াল স্কুলে পড়াশোনা করেছিলেন এবং এফআর. ম্যাথু আলাকালাম পাবলিক স্কুল, চালাকুড়ি থেকে দশম শ্রেণি পাস করেছিলেন।
খেজুরি বিধানসভা কেন্দ্র
খেজুরি (বিধানসভা কেন্দ্র) ভারতের পশ্চিমবঙ্গ রাজ্যের পূর্ব মেদিনীপুর জেলার একটি বিধানসভা কেন্দ্র। এই কেন্দ্রটি তপশীলি জাতির জন্য সংরক্ষিত।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২১৫ নং খেজুরি বিধানসভা কেন্দ্রটি খেজুরি-১ এবং খেজুরি-২ সমষ্টি উন্নয়ন ব্লক এবং গড়বাড়ি-১ এবং গড়বাড়ি-২ গ্রাম পঞ্চায়েত গুলি ভগবানপুর-২ সমষ্টি উন্নয়ন ব্লক এর অন্তর্গত।
খেজুরি (এসসি) বিধানসভা কেন্দ্রটি ৩১ নং কাঁথি লোকসভা কেন্দ্রের অন্তর্গত।
১৯৭৭-২০০৬
২০০৬ সালের বিধানসভা নির্বাচনে, ডাব্লুবিএসপি'র স্বদেশ পাত্র খেজুরি (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের ডা. পার্থপ্রতীম দাসকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে ডাব্লুবিএসপি'র সুনির্মল পাইক তৃণমূল কংগ্রেসের রামচন্দ্র মণ্ডলকে পরাজিত করেন। সিপিআই (এম) এর রামচন্দ্র মন্ডল ১৯৯৬ সালে কংগ্রেসের সুনির্মল পাইককে পরাজিত করেন।  ১৯৯১ সালে সিপিআই (এম) এর সুনির্মল পাইক কংগ্রেসের শান্তিরাম দাসকে পরাজিত করেন।  ১৯৮৭  এবং ১৯৮২ সালে  নির্দলের সুনির্মল পাইক কংগ্রেসের সুশান্ত মণ্ডলকে পরাজিত করেন। জনতা পার্টির সুনির্মল পাইক ১৯৭৭ সালে সিপিআই (এম) এর সুনিল সীটকে পরাজিত করেন।
১৯৫১-১৯৭২
১৯৭২ সালে কংগ্রেসের বিমল পাইক জয়ী হন। সিপিআই (এম) এর জগদীশ চন্দ্র দাস ১৯৭১ সালে জয়ী হন।  বাংলা কংগ্রেসের পরেশ দাস ১৯৬৯ সালে জয়ী হন।  ১৯৬৭ সালে কংগ্রেসের বিমল পাইক জয়ী হন।  ১৯৬২ সালে কংগ্রেসের অবন্তি কুমার দাস জয়ী হন।  ১৯৫৭ সালে খেজুরি কেন্দ্রটি ছিল না।  স্বাধীন ভারতের প্রথম নির্বাচন ১৯৫১ সালে,  যৌথ আসন ছিল। কংগ্রেসের কৌস্তভ কান্তি করণ এবং আভা  মাইতি উভয়ই জয়ী হন।
২০১৪ আইসিসি বিশ্ব টুয়েন্টি২০
২০১৪ আইসিসি টুয়েন্টি২০ বিশ্বকাপ (ইংরেজি: 2014 ICC World Twenty20) বাংলাদেশে অনুষ্ঠিত আন্তর্জাতিক টুয়েন্টি২০ বিশ্বকাপের ৫ম আসর। এ প্রতিযোগিতা ১৬ মার্চ থেকে ৬ এপ্রিল ২০১৪ তারিখ পর্যন্ত বাংলাদেশে অনুষ্ঠিত হয়। এ প্রতিযোগিতা আয়োজনের ফলে টানা দ্বিতীয়বারের মতো এশিয়ার কোন দেশে আইসিসি টুয়েন্টি২০ বিশ্বকাপ প্রতিযোগিতা অনুষ্ঠিত হচ্ছে। ২০১০ সালে আন্তর্জাতিক ক্রিকেট কাউন্সিল বাংলাদেশকে স্বাগতিক দেশ হিসেবে ঘোষণা করে। পূর্বের চারটি প্রতিযোগিতা দক্ষিণ আফ্রিকা, ইংল্যান্ড, ওয়েস্ট ইন্ডিজ এবং শ্রীলঙ্কায় অনুষ্ঠিত হয়েছিল।
লোগো
৬ এপ্রিল ২০১৩, আইসিসি ঢাকায় একটি অনুষ্ঠানের মাধ্যমে টুর্নামেন্টের লোগো উন্মোচন করে। এছাড়াও আইসিসি দেশের নদী প্রতিনিধিত্বমূলক নীল splashes সঙ্গে বাংলাদেশের পতাকার রং ব্যবহার করে. লোগো এছাড়াও রিক্সা দ্বারা অনুপ্রাণিত হয়। টি ক্রিকেট তাড়াতাড়ি গঠিত এবং T20 মধ্যে '0 'একটি সবুজ স্তর সঙ্গে সম্পূর্ণ ক্রিকেট বল প্রতিনিধিত্ব করে।
বিন্যাস
গ্রুপ পর্যায় এবং সুপার ১০ চলাকালীন, দলসমূহকে নিম্নরূপ পয়েন্ট এবং পুরস্কার প্রদান করা হয়:
অংশগ্রহণকারী দল
প্রথমবারের মতো এবারের প্রতিযোগিতায় আইসিসি’র ১০ পূর্ণাঙ্গ সদস্য ও ২০১৩ সালের আইসিসি বিশ্ব টুয়েন্টি২০ বাছাইপর্বে যোগ্যতা অর্জনকারী ৬ সহযোগী সদস্য দেশের মোট ১৬টি দল অংশগ্রহণ করে। ৮ অক্টোবর, ২০১২ তারিখ মোতাবেক আইসিসি টি২০আই চ্যাম্পিয়নশীপে পূর্ণাঙ্গ সদস্যভূক্ত শীর্ষ ৮ দল সরাসরি সুপার ১০ পর্বে খেলার যোগ্যতা অর্জন করে। বাদ-বাকী ৮ দলের মধ্য থেকে ২টি দল গ্রুপ পর্বে উত্তীর্ণ হয়ে সুপার ১০ পর্বে অংশগ্রহণ করতে হয়েছে।
খেলা পরিচালনাকারী কর্মকর্তা
মাঠে অবস্থান করে খেলা পরিচালনার জন্য আইসিসি আম্পায়ারদের সেরা তালিকা থেকে ১১জন এবং আম্পায়ার ও রেফারিদের আন্তর্জাতিক তালিকা থেকে ৩ জন কর্মকর্তা মনোনীত হন। তারা হলেন:
মাঠ
এই টুর্নামেন্টে ম্যাচের সংখ্যা ৬০টি, এর মধ্যে পুরুষদের ৩৫টি ও মহিলাদের ১৫টি। পুরুষদের ১৬টি ও মহিলাদের ১০টি দল এতে অংশ নিচ্ছে। ম্যাচগুলোর ভেন্যু হিসেবে মিরপুর শেরে বাংলা জাতীয় ক্রিকেট স্টেডিয়াম, চট্টগ্রাম জহুর আহমেদ চৌধুরী স্টেডিয়াম এবং সিলেট বিভাগীয় স্টেডিয়ামে বিশ্বকাপের খেলা হবে। এছাড়া ফতুল্লার খান সাহেব ওসমান আলী স্টেডিয়াম এবং বিকেএসপিকেও বিশ্বকাপের ভেন্যু হিসেবেও নির্বাচন করা হয়। আর মহিলা ইভেন্টের জন্য কক্সবাজার ক্রিকেট স্টেডিয়াম নির্বাচন করা হয়।
সময়সূচী
নিম্নে স্থানীয় নির্ধারিত সময় অনুযায়ী খেলার সময়সূচী উল্লেখ করা হল:
প্রস্তুতিমূলক খেলা
১২ মার্চ থেকে ১৯ মার্চ পর্যন্ত ১৬ দল ১৬টি অনুশীলনী খেলায় অংশগ্রহণ করেছে।
১৯৯৪ কমনওয়েলথ গেমসে ভারত
<templatestyles src="Module:Infobox/styles.css"> ১৯৯৪ সালে কানাডা র ব্রিটিশ কলাম্বিয়া র ভিক্টোরিয়া য় আয়োজিত একাদশ কমনওয়েলথ গেমসে ভারত অংশ নিয়েছিল । চূড়ান্ত পদক তালিকায় ভারত ষষ্ঠ স্থানে রয়েছে।
প্রোপেন
প্রোপেন তরল পেট্রোলিয়াম গ্যাস গ্রুপের সদস্য। এই গ্রুপের অন্য সদস্যরা হলো বিউটেন, প্রোপিলিন, বিউটাডিন, বিউটিন, আইসোবিউটিলিন এবং তাদের মিশ্রণ।
অতিমাত্রায় প্রোপিন (এর আরেকটা নাম প্রোপিলিন) সমৃদ্ধ প্রোপেন গ্যাস   যানবাহনের জ্বালানি হিসেবে উপযোগী নয়।  প্রোপেনে সর্বোচ্চ ৫% প্রোপিন থাকতে পারবে।
সকল প্রোপেনের একটি সুগন্ধি যৌগ বা এরোমেটিক কমপাউন্ড থাকে। অধিকাংশ ক্ষেত্রে ইথেন থাই অল থাকে।    তাই কোন কারণে সিলিন্ডার লিক হলে মানুষ সহজেই গ্যাসের গন্ধ টের পায়।
ইতিহাস
১৯১০ সালে ওয়াল্টার স্নেলিং গ্যাসোলিনের মাঝে উদ্বায়ী পদার্থ হিসেবে প্রোপেনের উপস্থিতি শনাক্ত করেন। এই হালকা হাইড্রোকার্বনের উদ্বায়ী স্বভাবের জন্য এটাকে বুনো গ্যাসের পরিচিতি এনে দেয়।   ৩১ মার্চ নিউ ইয়র্ক টাইমস স্নেলিং এর কাজের উপর প্রতিবেদন ছাপায়।  "...a steel bottle will carry enough gas to light an ordinary home for three weeks."
এই সময়ে স্নেলিং ফ্রাংক পিটারসন, চেস্টার ক্যার এবং আর্থার ক্যার এর সহায়তায় প্রাকৃতি গ্যাসোলিন শোধনের সময় এলপি গ্যাসকে তরল করার পদ্ধতি আবিষ্কার করেন। তারা একত্রে আমেরিকান গ্যাসোলিন কোম্পানী প্রতিষ্ঠা করেন। ১৯১১ সালে স্নেলিং বিশুদ্ধ প্রোপেন আবিষ্কার করেন এবং ১৯১৩ সালের ২৫ মার্চ এলপি গ্যাস প্রক্রিয়াকরণ এবং উৎপাদন ইস্যু করা হয়।
ফ্রাঙ্ক পিটারসন এলপি গ্যাস উৎপাদনের আরেকটি পদ্ধতি আবিষ্কার করেন যা ১৯১২ সালে প্যাটেন্ট লাভ করে।
নামকরণ
আইইউপিএসি অনুসারে প্রোপেনের নামকরণ করা হয়েছে। এখানে প্রপ দ্বারা যৌগে তিন কার্বনের উপস্থিতি বোঝানো হয়েছে।
প্রোপেনের সংকেতঃ C3H৮ গাঠনিক সংকেতঃ CH3- CH2- CH3
উৎস
প্রোপেনের প্রধান উৎস প্রাকৃতি গ্যাস এবং পেট্রোলিয়াম। এই দুই ক্ষেত্রে প্রোপেন উপজাত বা বাই-প্রোডাক্ট হিসেবে উৎপন্ন হয়। প্রাকৃতিক গ্যাস প্রক্রিয়াকরণের সময় কাঁচামাল থেকে বিউটেন, প্রোপেন এবং ইথেনের বড় অংশ আলাদা করা হয়। এই উদ্বায়ী গ্যাসগুলো আলাদা করা না হলে পাইপলাইন জমে যাওয়ার সম্ভাবনা থাকে।
বৈশিষ্ট্য এবং বিক্রিয়া
প্রোপেন অন্যান্য এলকেনের মত দহন বিক্রিয়ায় অংশ নেয়। অক্সিজেনের উপস্থিতিতে প্রোপেনের দহনে পানি ও কার্বন ডাই অক্সাইড উৎপন্ন হয়
অক্সিজেনের স্বল্পতার কারণে পূর্ণ দহন সংঘটিত হয় না। তারফলে পানি, কার্বন মনোক্সাইড এবং কার্বন ডাই অক্সাইড উৎপন্ন হয়।
তবে প্রোপেন অন্যান্য প্রাকৃতিক গ্যাসের তুলনায় বাতাসের চেয়ে ভারী। পূর্ণ দহনে প্রোপেন ৫০ MJ/kg তাপ উৎপন্ন করে। প্রোপেন বিষাক্ত নয়।
শক্তি উপাদান
প্রোপেন গ্যাসের দহন এনথালপি হচ্ছে (−২২১৯.২ ± ০.৫) kJ/mol বা (৫০.৩৩ ± ০.০১) MJ/kg ।
ঘনত্ব
২৫ °C (৭৭ °F) তরল প্রোপেনের ঘন্ত্ব ০.৪৯৩ g/cm3 ।
ব্যবহার
নিম্ন গলনাংকের কারণে প্রোপেন খুব সহজেই বাষ্পীভূত হতে পারে। একারণে প্রোপেন বারবিকিউ এবং বহনযোগ্য চুলায় জ্বালানি হিসেবে ব্যবহার করা হয়। অনেক বাস, ট্যাক্সিক্যাব এবং ফর্কলিফটে প্রোপেনকে জ্বালনী হিসেবে ব্যবহার করা হয়।
গৃহস্থালী এবং শিল্প জ্বালানি
শিল্প কারখানার বাইরে প্রোপেনের ব্যবহার দিনদিন বেড়েই চলেছে। কাঠ এবং অন্যান্য জ্বালানির স্থান দখন করছে প্রোপেন গ্যাস। অনেক জায়গায় প্রোপেন ‘“রান্নার গ্যাস”’ নামে পরিচিত। মূলত প্রোপেন এবং বিউটেনের মিশ্রণ জ্বালানি হিসেবে বিক্রি করা হয়।
যানবাহনে ব্যবহার
যেসকল হাইড্রোকার্বন দহনযোগ্যবহন করে সেগুলো শীতাতপ নিয়ন্ত্রণ ব্যবস্থা এবং মোটরচালিত যানবাহনে ব্যবহার নিরুৎসাহিত বা নিষিদ্ধ করা হয়। কারণ এই সকল ক্ষেত্রে বিষ্ফোরণের ঝুঁকি থাকে।
ঝুঁকি
প্রোপেন বাতাসের চেয়ে ভারী। যদি কখনো প্রোপেন বহনকারী সিলিন্ডার বা পাইপ লাইন ফেটে যায় সেক্ষেত্রে প্রোপেন কাছাকাছি নিচু জায়গায় জমা হয় এবং বিষ্ফোরণের ঝুঁকি তৈরী করে।
২০২২ আইসিসি মহিলা টি২০ বিশ্বকাপ বাছাইপর্ব
২০২২ আইসিসি নারী টি২০ বিশ্বকাপ বাছাইপর্ব ছিল একটি আন্তর্জাতিক ক্রিকেট টুর্নামেন্ট যেটি ২০২২ সালের সেপ্টেম্বর মাসে সংযুক্ত আরব আমিরাতে অনুষ্ঠিত হয়। দক্ষিণ আফ্রিকায় অনুষ্ঠিতব্য ২০২৩ আইসিসি নারী টি২০ বিশ্বকাপে খেলার যোগ্যতা অর্জনকারী সর্বশেষ দুটি দল নির্ধারণের উদ্দেশ্যে এ প্রতিযোগিতাটি অনুষ্ঠিত হয়।
যোগ্যতা অর্জন
২০২০ সালের ডিসেম্বর মাসে আন্তর্জাতিক ক্রিকেট কাউন্সিল (আইসিসি) ২০২৩ সালের বিশ্বকাপের বাছাই প্রক্রিয়া নিশ্চিত করে। পাঁচটি আঞ্চলিক বাছাইপর্বের মাধ্যমে সম্পূর্ণ বাছাই প্রক্রিয়ায় মোট ৩৭টি দলের অংশগ্রহণ নিশ্চিত করা হয়। বাছাইপর্ব টুর্নামেন্টটিতে আঞ্চলিক বাছাইপর্বসমূহের বিজয়ীদের সঙ্গে উত্তীর্ণ হয় ২০২০ সালের বিশ্বকাপে অংশগ্রহণকারী দলসমূহের মধ্যে ২০২১ সালের ৩০ নভেম্বর তারিখে আইসিসি নারী টি২০আই র‍্যাংকিং অনুযায়ী সর্বনিম্ন অবস্থানে থাকা দুই দল ও আঞ্চলিক বাছাইপর্বে বিজয়ী না হতে পারা দলসমূহের মধ্যে র‍্যাংকিং-এ সর্বোচ্চ অবস্থানে থাকা দল।
২০২১ সালের ৩০ আগস্ট আইসিসি কোভিড-১৯ মহামারির কারণে পূর্ব এশিয়া-প্রশান্ত মহাসাগরীয় অঞ্চলের বাছাইপর্ব বাতিল হওয়ার কথা জানায়। এ কারণে পূর্ব এশিয়া-প্রশান্ত মহাসাগরীয় অঞ্চলের দলগুলোর মধ্য থেকে ২০২১ সালের ৩০ নভেম্বর তারিখে র‍্যাংকিং অনুযায়ী সর্বোচ্চ অবস্থানে থাকা দল বাছাইপর্বে অগ্রসর হয়।
দলীয় সদস্য
আঙুলে চোট পেয়ে গার্গী ভোগলে মার্কিন যুক্তরাষ্ট্র দল থেকে ছিটকে গেলে তাঁর বদলি হিসেবে মহিকা কন্দনালাকে দলে যোগ করা হয়। পরবর্তীতে মোক্ষা চৌধুরীও মার্কিন যুক্তরাষ্ট্র দল থেকে ছিটকে গেলে সাই তন্ময়ী এয্যুণ্ণিকে দলে যোগ করা হয়। বাংলাদেশ দল থেকে জাহানারা আলম ও ফারজানা হক ছিটকে গেলে তাঁদের পরিবর্তে ফারিহা ইসলাম তৃষ্ণা ও সোহেলী আক্তারকে দলে যোগ করা হয়।
পয়েন্ট তালিকা
প্লেঅফে উত্তীর্ণ
সান্ত্বনা প্লেঅফে উত্তীর্ণ
পূর্ব ডামুড্যা ইউনিয়ন
পূর্ব ডামুড্যা ইউনিয়ন বাংলাদেশের ঢাকা বিভাগের শরীয়তপুর জেলার ডামুড্যা উপজেলার একটি ইউনিয়ন।
শিক্ষা
শিক্ষার হার:
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান: মাসুদ পারভেজ লিটন
প্রাক্তন চেয়ারম্যান:
পাতি বেজি
পাতি বেজি বা নেইল বা বড় বেজি বা নেউল (Indian grey mongoose) (বৈজ্ঞানিক নাম:Herpestes edwardsii) হচ্ছে হারপেস্টিডি পরিবারের হারপেস্টেস গণের একটি বেজি জাতীয় প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
বর্ণনা
পাতি বেজির দেহ দীর্ঘাকার ও পা খাটো; দেহের লোম ঘন ও মোটা। সামনে ও পেছনের পায়ে ৫টি করে আঙুল থাকে; পিছনের পায়ের গোড়ালি পর্যন্ত লোম থাকে না, তবে সামনের পায়ে লোম ও বাঁকা নখর আছে। এই প্রজাতির মাথাসহ দেহের দৈর্ঘ্য ৩৮-৪৬ সেমি, লেজ ৩৫ সেমি এবং ওজন ০.৫-৪ কেজি।
বিস্তৃতি
পাতি বেজি বাংলাদেশ ছাড়াও ভারত, নেপাল, পাকিস্তান, ভুটান, শ্রীলঙ্কা, আফগানিস্তান, জাপান, ইন্দোনেশিয়া, ইরান, কুয়েত, মালয়েশিয়া, মরিশাস, ও সৌদি আরবে পাওয়া যায়।
পার্ম
পার্ম (Пермь, ), যা পূর্বে ইয়াগোশিখা (Ягошиха) (১৭২৩-১৭৮১) এবং মোলোটোভ (Молотов) (১৯৪০-১৯৫৭) নামে পরিচিত ছিলো, হলো রাশিয়ার পার্ম ক্রাই এলাকার বৃহত্তম শহর এবং প্রশাসনিক কেন্দ্র। 799.68 km2 এলাকা জুড়ে বিস্তৃত এই শহরটি উরাল পর্বতমালার নিকটবর্তী কামা নদীর তীরে অবস্থিত, যার জনসংখ্যা এক মিলিয়নেরও বেশি। জনসংখ্যার হিসাবে, পার্ম রাশিয়ার পনেরতম বৃহত্তম শহর এবং একই সঙ্গে ভলগা ফেডারেল জেলার পঞ্চম বৃহত্তম শহর।
ভিভিভি-ভেনলো
ভিভিভি-ভেনলো (সাধারণত ভেনলোসে ভুটবাল ভেরেরিখিং ভেনলো অথবা শুধুমাত্র ভিভিভি  নামে পরিচিত) হচ্ছে ভেনলো ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯০৩ সালের ৭ই ফেব্রুয়ারি তারিখে প্রতিষ্ঠিত হয়েছে। ভেনলো তাদের সকল হোম ম্যাচ ভেনলোর ডে কুলে খেলে থাকে; যার ধারণক্ষমতা হচ্ছে ৮,০০০। বর্তমানে এই ক্লাবের ম্যানেজারের দায়িত্ব পালন করছেন হান্স ডে কনিং এবং সভাপতির দায়িত্ব পালন করছেন হাই বের্ডেন। ওলন্দাজ মধ্যমাঠের খেলোয়াড় ড্যানি পোস্ট এই ক্লাবের অধিনায়কের দায়িত্ব পালন করছেন।
পার্ম
জনমিতি
২০১০ সালের সরকারি আদমশুমারির সময়, এই শহরের জনসংখ্যার জাতিগত গঠন পরিচিতি ছিল (৯০৭,৯৫৫) ছিল:
ভিভিভি-ভেনলো
ঘরোয়া ফুটবলে, ভিভিভি-ভেনলো এপর্যন্ত ৪টি শিরোপা জয়লাভ করেছে; যার মধ্যে ৩টি ইরস্টে ডিভিজি শিরোপা এবং ৪টি কেএনভিবি কাপ শিরোপা রয়েছে।
পার্ম
বিপণন
পার্ম হল রাশিয়ার শহরের বিপণনের একটি উদাহরণ, যেখানে শহরের একটি লোগোও রয়েছে।
ভিভিভি-ভেনলো
জাপানি খেলোয়াড়
২০০৮ সালে হন্ডা কেস্‌কে নাগোয়া গ্রাম্পুস থেকে স্থানান্তরিত হওয়ার পর থেকে বেশ কয়েকজন জাপানি খেলোয়াড় ভিভিভি-ভেনলোর খেলেছেন; যাদের মধ্যে মায়া ইয়োশিদা, রবার্ট কুলেন এবং ইউকি ওটসু অন্যতম। ক্লাবটির কিংবদন্তি ব্যবস্থাপক সেফ ভার্গোসেন এবং জাপানী এজেন্ট টেটসুরো কিউউকা জাপানি খেলোয়াড় এবং এই ক্লাবের মধ্যে একটি সেতুবন্ধন ছিলেন।
পার্ম
যমজ শহর
পার্মের যমজ শহরগুলো হচ্ছে:
বড়মা
বড়মা (১৯১৮-২০১৯) ছিলেন হিন্দুধর্মীয় সংস্কারবাদী আন্দোলন মতুয়া মহাসংঘের প্রধান নেত্রী। তার আসল নাম বীণাপাণি দেবী। তার 'বড়মা' নামটি সার্বজনীন মাতৃত্বকে নির্দেশ করে। তিনি ছিলেন মতুয়া সম্প্রদায়ের প্রাণকেন্দ্র হিসেবে পরিচিত ঠাকুরনগরের প্রতিষ্ঠাতা।
জীবনী
বড়মা বেঙ্গল প্রেসিডেন্সির বরিশালের জব্দকাঠি গ্রামে ১৯১৮ সালে জন্মগ্রহণ করেন। ১৯৩৩ সালে তিনি প্রমথ রঞ্জন ঠাকুরের সাথে বিবাহবন্ধে আবদ্ধ হন, যার প্রপিতামহ হলেন মতুয়া মহাসংঘ প্রতিষ্ঠাতা হরিচাঁদ ঠাকুর।
১৯৪৭ সালে ভারতভাগের পর পরিবারের সাথে বড়মা ছাড়াও উল্লেখযোগ্য সংখ্যক মতুয়া ভারতের পশ্চিমবঙ্গে পাড়ি জমায়। তার স্বামীর সাথে মিলে তিনি বাস্তুচ্যুত মতুয়াদের জন্য ঠাকুরনগরে রিফিউজি কলোনি প্রতিষ্ঠা করেন।
১৯৯০ সালে তার স্বামী প্রমথ রঞ্জন ঠাকুর মৃত্যুবরণ করলে তিনি মতুয়া মহাসংঘের প্রধান হিসেবে দায়িত্ব গ্রহণ করেন। পরবর্তী বছরগুলোতে তিনি গোটা ভারত জুড়ে হরিচাঁদ ঠাকুরের আদর্শ প্রচার করেছেন।
২০১০ সালের ১৫ মার্চে বড়মা মমতা বন্দ্যোপাধ্যায়কে মতুয়া মহাসংঘের অভিভাবক বলে ঘোষণা করেন।
বড়মার বড় ছেলে কপিল কৃষ্ণ ঠাকুর বনগাঁ লোকসভা আসনে ২০১৪ সালে লোকসভা তৃণমূল কংগ্রেসের টিকিটে লোকসভা সদস্য নির্বাচিত হন। ২০১৫ সালে তার মৃত্যুর পর তার স্ত্রী মমতা বালা ঠাকুর বনগাঁ থেকে লোকসভা সদস্য নির্বাচিত হন। তার ছোট ছেলে পশ্চিমবঙ্গ রাজ্য সরকারের সাবেক মন্ত্রী মঞ্জুল কৃষ্ণ ঠাকুর ২০১৫ সালে তৃণমূল কংগ্রেস থেকে বিজেপিতে যোগ দেন।
মৃত্যু
বড়মা ২০১৯ সালের ৫ মার্চে কলকাতায় মারা যান। ৭ মার্চে পূর্ণ রাষ্ট্রীয় মর্যাদায় তার শেষকৃত্য অনুষ্ঠিত হয়। তার মৃত্যুর পর তার পুত্রবধূ মমতা বালা ঠাকুর মতুয়া সম্প্রদায়ের অন্তর্বর্তীকালীন প্রধান হিসেবে নিযুক্ত হন।
সম্মাননা
বড়মা ২০১৮ সালের নভেম্বর মাসে পশ্চিমবঙ্গ রাজ্যের সর্বোচ্চ অসামরিক সম্মাননা বঙ্গবিভূষণ লাভ করেন।
নূরে আলম চৌধুরী
নূরে আলম চৌধুরী হলেন কলকাতা হাইকোর্টের সাবেক ভারপ্রাপ্ত প্রধান বিচারপতি ও পশ্চিমবঙ্গ সরকারের প্রাণিসম্পদ বিকাশমন্ত্রী। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় মুরারই বিধানসভা কেন্দ্রের বিধায়ক হিসেবে দায়িত্ব পালন করেছেন।
প্রত্নতত্ত্ব অধিদপ্তর (বাংলাদেশ)
বাংলাদেশ প্রত্নতত্ত্ব অধিদপ্তর বাংলাদেশের একটি রাষ্ট্রীয় সংস্থা। সংস্থাটি প্রত্নতত্ত্ব আইন ১৯৬৪ (১৯৭৬ সালে সংশোধিত) অনুসারে রাষ্ট্রের প্রত্নতাত্ত্বিক নিদর্শন রক্ষা ও নিয়ন্ত্রণ করে থাকে। ২০০৫ থেকে ঢাকার আগারগাঁওস্থ সদরদপ্তর থেকে কার্যক্রম পরিচালিত হয়ে আসছে। এ অধিদপ্তরের প্রধান কার্যনির্বাহীকে মহাপরিচালক বলা হয়।
ইতিহাস
১৮৬১ খ্রিষ্টাব্দে ব্রিটিশ শাসনামলে আর্কিওলজিক্যাল সার্ভে অফ ইন্ডিয়া নামে এই প্রতিষ্ঠানটি যাত্রা করে। ১৯৭১-এ বাংলাদেশ স্বাধীন হবার পর ঢাকায় এর কার্যালয় স্থাপিত হয়। ১৯৮৩ সালে বিভাগীয় পুনর্বিন্যাসের মাধ্যমে ঢাকায় প্রধান দপ্তরসহ ৪টি বিভাগে আঞ্চলিক অফিস প্রতিষ্ঠা করা হয়। এ ছাড়া অধিদপ্তরের অধীনে ২০ টি প্রত্নতাত্ত্বিক জাদুঘর রয়েছে। এ অধিদপ্তর দেশের প্রত্যন্ত অঞ্চলে ছড়িয়ে ছিটিয়ে থাকা প্রাচীন সংস্কৃতি চিহ্নের আবিস্কারের মাধ্যমে ইতিহাস পুনরুদ্ধার এবং আবিস্কৃত স্থাপত্যিক কাঠামোর সংস্কার সংরক্ষণ ও প্রদর্শনের কাজ করে থাকে।
কার্যক্রম
বাংলাদেশ প্রত্নতত্ত্ব অধিদপ্তর, বাংলাদেশের পুরাতাত্ত্বিক নিদর্শনসমূহের তালিকা প্রণয়নসহ তাদের রক্ষণাবেক্ষণে কাজ করে থাকে। বর্তমানে (এপ্রিল ২০২১) ৫২৪ টি সংরক্ষিত পুরাকীর্তি রয়েছে এই অধিদপ্তরের অধীনে। তন্মধ্যে উল্লেখযোগ্য হল মহাস্থানগড়, ময়নামতি, পাহাড়পুর বৌদ্ধ বিহার, সীতাকোট বিহার, কান্তজীর মন্দির, ছোট সোনা মসজিদ, ষাট গম্বুজ মসজিদ, ভাসুবিহার, বিহার ও বারবাজার, লালবাগ দুর্গ। তন্মধ্যে পাহাড়পুর বৌদ্ধ বিহার ও ষাট গম্বুজ মসজিদ বিশ্ব ঐতিহ্যবাহী স্থান হিসেবে মর্যাদা পেয়েছে।
জাদুঘরসমূহ
বর্তমানে বাংলাদেশ প্রত্নতত্ত্ব অধিদপ্তরের অন্তর্গত মোট ২১ টি জাদুঘর রয়েছে।
ঢাকা বিভাগ:
রাজশাহী বিভাগ:
রংপুর বিভাগ:
চট্টগ্রাম বিভাগ:
বরিশাল বিভাগ:
চৈক্ষ্যং ইউনিয়ন
চৈক্ষ্যং বাংলাদেশের বান্দরবান জেলার অন্তর্গত আলীকদম উপজেলার একটি ইউনিয়ন।
আয়তন
চৈক্ষ্যং ইউনিয়নের আয়তন ৩২,০০০ একর (১২৯.৫০ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী চৈক্ষ্যং ইউনিয়নের মোট জনসংখ্যা ২০,৮২২ জন। এর মধ্যে পুরুষ ১০,৬১৫ জন এবং মহিলা ১০,২০৭ জন। মোট পরিবার ৪,০৩১টি।
অবস্থান ও সীমানা
আলীকদম উপজেলার সর্ব-উত্তরে চৈক্ষ্যং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের দক্ষিণে আলীকদম সদর ইউনিয়ন ও নয়াপাড়া ইউনিয়ন, পশ্চিমে লামা উপজেলার ফাঁসিয়াখালী ইউনিয়ন, উত্তর-পশ্চিমে লামা উপজেলার রূপসীপাড়া ইউনিয়ন এবং উত্তর-পূর্বে থানচি উপজেলার বলিপাড়া ইউনিয়ন ও থানচি সদর ইউনিয়ন অবস্থিত।
প্রশাসনিক কাঠামো
চৈক্ষ্যং ইউনিয়ন আলীকদম উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম আলীকদম থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
শিক্ষা ব্যবস্থা
২০১১ সালের আদমশুমারি অনুযায়ী চৈক্ষ্যং ইউনিয়নের সাক্ষরতার হার ৩২.৪%। এ ইউনিয়নে ১টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
যোগাযোগ ব্যবস্থা
চৈক্ষ্যং ইউনিয়নে যোগাযোগের প্রধান সড়ক হল লামা-আলীকদম সড়ক। প্রধান যোগাযোগ মাধ্যম জীপগাড়ি।
খাল ও নদী
চৈক্ষ্যং ইউনিয়নের পূর্ব সীমান্ত দিয়ে বয়ে চলেছে মাতামুহুরী নদী। এছাড়া রয়েছে চৈক্ষ্যং খাল এবং লামা খাল।
দর্শনীয় স্থান
চৈক্ষ্যং ইউনিয়নের দর্শনীয় স্থানগুলোর মধ্যে রয়েছে:
মুৎসুদ্দী
মুৎসুদ্দী (متصدی) আরভি শব্দ। আরবি মুতাসাদ্দী শব্দের সাধারণ অর্থ হিসাব রক্ষক বা করণিক। সুলতানী আমল, মোগল আমল এবং ব্রিটিশ আমলে হিসাব রক্ষক, বন্দর কর্মকর্তা এবং করণিকদের মুৎসুদ্দী বলা হতো। মুৎসুদ্দী বাংলাদেশ এবং ভারতে বেশিরভাগ ক্ষেত্রে বৌদ্ধদের পদবি এবং ভারতের গুজরাতে ও পাকিস্তানে কদাচিৎ মুসলমানদের পদবি হিসেবে ব্যবহৃত হয়ে থাকে।
বুলবুল তরঙ্গ
বুলবুল তরঙ্গ (बुलबुल तरंग), গুরুমুখী লিপি ਬੁਲਬੁਲਤ੍ਰਂਗ, আক্ষরিক অর্থে "বুলবুলের ঢেউ", অন্য ভাবে ভারতীয় বা পাঞ্জাবি ব্যাঞ্জো) হল পাঞ্জাবের একটি তন্তু বাদ্যযন্ত্র যেটি জাপানিদের তাইশোগোতো থেকে বিবর্তিত হয়েছে। এটি সম্ভবত ১৯৩০ এর দশকে দক্ষিণ এশিয়ায় এসে পৌঁছেছিল।
বাদ্যযন্ত্রটিতে দুই রকমের তন্তু আছে, একটি রকম গুঞ্জন্ধ্বনি তোলার জন্য, এবং অন্যটি সুর তোলার জন্য। তন্তুগুলি একটি পাটাতন বা ফ্রেটবোর্ডের উপর দিয়ে গেছে, উপরে চাবি রয়েছে যেগুলি টাইপ রাইটার চাবির মতই। চাবিতে চাপ দিলে নিচের তন্তুতে চাপ পড়ে, সেটি ছোট হয়ে যায় এবং স্বরের তীক্ষ্ণতা বেড়ে যায়।
সুরকরণ
সুরের তন্তুগুলি সাধারণত একই অষ্টকের সুরে বাঁধা থাকে, গুঞ্জন তন্তুগুলি ১ম এবং ৫ম সুর তন্তুর সুরে বাঁধা থাকে। এই ভাবে সুরকরণ করার ফলে, বাদ্যযন্ত্রটি এক সুর যুক্ত হয়, অথবা বলা যায় বিভিন্ন চাবিতে সুরের পরিবর্তন করতে ব্যবহৃত হয়না। কারণ ভারতের সূক্ষ্ম সুরেলা সংগীত  সূক্ষ্ম, সুরের ত্তঠানামার ওপর বেশি নজর দেয়। এই সংগীত-তাত্ত্বিক পদ্ধতি পশ্চিমী সংগীত থেকে একেবারে আলাদা, এটি মূলত সুরেলা সংগীত; সেইজন্য বিভিন্ন চাবিগুলিতে পরিবর্তনকে এত গুরুত্বপূর্ণ বলে বিবেচনা করা হয় না। সুরের তন্তুগুলি চাইলে বিভিন্ন স্বরকম্পাঙ্কে সুর করা যেতে পারে, তাতে এটিকে বহু সুরে পরিণত করা যায়, কিন্তু তাতে বাজানো আরও কঠিন হয়ে পড়ে। বুলবুল তরঙ্গটি গানের সঙ্গে সঙ্গত করার জন্য বেশি ব্যবহৃত হয়। অটোহার্পের মত, চাবিতে চাপ দিয়ে একটি পরদা নির্বাচন করা যেতে পারে।
সম্পর্কিত বাদ্যযন্ত্র
তাইশোগোতো থেকে বিবর্তনের কারণে, ভারতীয় সংস্করণটিকে কখনও কখনও "ভারতীয় ব্যাঞ্জো" বা "জাপান ব্যাঞ্জো" নামে ডাকা হয়; জার্মানি এবং অস্ট্রিয়াতে অনুরূপ যন্ত্রগুলি আক্কোরডোলিয়া নামে পরিচিত, এবং পাকিস্তানে এর নাম বেঞ্জু। মালদ্বীপে এটি কোট্টাফোশি নামে পরিচিত, এবং ভারতীয় ফিজি অভিবাসীদের মধ্যে এর নাম মেডোলিন (উচ্চারণ করা হয় "মেন্ডোলিন", ম্যান্ডোলিন থেকে এসেছে)।
আরও জটিল ও বিদ্যুতায়িত সংস্করণটি শাহী বাজা নামে পরিচিত।
বাদাতলা আদিশেখর
বাদাতলা আদিশেখর (জন্ম ১৪ই এপ্রিল ১৯৬৪) একজন ভারতীয় ভারোত্তোলক । তিনি ১৯৯২ এবং ১৯৯৬ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
১৯৯৪ কমনওয়েলথ গেমসে ফ্লাইওয়েটের সম্মিলিত এবং ক্লিন এন জার্ক বিভাগে তিনি স্বর্ণপদক জয় করেন।
ইউটিসি+০১:২৪
ইউটিসি+০১:২৪ হল একটি সময় অঞ্চল, যা ইউটিসি থেকে ১ ঘণ্টা ২৪ মিনিট এগিয়ে। এই সময় ওয়ার্সা মেরিডিয়ানের স্থানীয় গড় সময় ছিল এবং এটি ওয়ার্সার গড় সময় হিসেবেও পরিচিত ছিল।
আইএসও ৮৬০১ তে, এই সময়কে হিসেবে লেখা হয়।
উনবিংশতি শতাব্দীর প্রথম দিক থেকে, সাবেক পোলিশ-লিথুয়েনীয় কমনওয়েলথের ভূমিতে সময়কালের উদ্দেশ্যে এটি সাধারণভাবে ব্যবহার করা হয়েছিল।
২০২২–২৩ স্পেন পঞ্চদেশীয় সিরিজ
২০২২–২৩ স্পেন পঞ্চদেশীয় সিরিজ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২২ সালের নভেম্বর মাসে স্পেনে অনুষ্ঠিত হয়। টুর্নামেন্টে স্বাগতিক স্পেনের সাথে অংশগ্রহণ করে আইল অব ম্যান, ইতালি, নরওয়ে ও সুইডেন। টুর্নামেন্টের সব ম্যাচ আলমেরিয়া প্রদেশের ডেজার্ট স্প্রিংস ক্রিকেট মাঠে অনুষ্ঠিত হয়। এ টুর্নামেন্টেই আইল অব ম্যান নিজেদের প্রথম আনুষ্ঠানিক নারী টি২০আই ম্যাচ খেলে।
টুর্নামেন্টটিতে রাউন্ড-রবিন পর্বের পর প্রাথমিকভাবে একটি ৩য় স্থান নির্ধারণী ম্যাচ ও একটি ফাইনাল ম্যাচ অনুষ্ঠিত হওয়ার কথা ছিল, কিন্তু রাউন্ড-রবিন পর্বের প্রথম দুটি ম্যাচ পরিত্যক্ত হওয়ায় সব দলের সমান সংখ্যক খেলা নিশ্চিত করার জন্য ৩য় স্থান নির্ধারণী ও ফাইনাল ম্যাচের পরিবর্তে পরিত্যক্ত ম্যচদ্বয় পুনরায় খেলা হয়।
টুর্নামেন্টে নিজেদের সব ম্যাচে জয়ী হয় চ্যাম্পিয়ন হয় ইতালি।
পয়েন্ট তালিকা
চ্যাম্পিয়ন
পরিত্যক্ত ম্যাচ
টুর্নামেন্টের প্রথম দিনের সূচিতে থাকা এ ম্যাচদ্বয়ের ফলাফল পয়েন্ট তালিকার গণনার জন্য বিবেচনা করা হয়নি।
প্রকৃতি বনাম প্রতিপালন
যমজ সন্তানগণ জিনগতভাবে একই বৈশিষ্ট্যের অধিকারী বলে তারা প্রকৃতিগতভাবে অভিন্ন, তাই প্রতিপালনের অভিন্নতা ও বিভিন্নতার মাধ্যমে তাদের উপরই এই বিতর্কের গবেষণাটি বেশিরভাগ করা হয়েছে। এরকম কিছু গবেষণায় দেখা গেছে, যমজ শিশুদের রক্তের গ্রুপ চোখের মণির রং জিনগত; উচ্চতা ও ওজন আংশিক জিনগত ও আংশিক পরিবেশগত; মেধাবিকাশ অনেকটাই জিনগত এবং ভাষাজ্ঞান পুঁতাই পরিবেশগত। ফ্রান্সিস গ্যাল্টন প্রথম এই গবেষণাটি করেন, যিনি সম্পর্কে ডারউইনের একজন আত্মীয় ছিলেন। গ্যাল্টন প্রকৃতি ও প্রতিপালনকে পরস্পরের বিকল্প নামক তত্ত্বের কোন বিরোধিতা করেন নি। তবে উক্ত পরিভাষাটি অতিরিক্ত-সরলীকরণের অভিযোগে সমালোচিত হয়েছে। তবে সকল লেখকই স্বীকার করেন যে আমাদের পরিবর্ধনে দুটি উপাদানেরই ভূমিকা রয়েছে। দার্শনিক জন লেক মনে করতেন যে মানুষ তার মানসিক বৈশিষ্ট্যগুলো প্রতিপালন থেকে পায়। তিনি এক্ষেত্রে শুধু আমাদের চেতনাগত জ্ঞান অর্জনের প্রক্রিয়া নিয়েই গবেষণা করেছিলেন।
সিঙ্গাপুর রাগবি ইউনিয়ন
সিঙ্গাপুর রাগবি ইউনিয়ন হচ্ছে সিঙ্গাপুরের রাগবি ইউনিয়নের পরিচালক সংস্থা। এটি ১৯৪৮ সালে প্রতিষ্ঠিত হয়েছিল। বর্তমান সভাপতি হলেন মিঃ টেরেন্স খু, যিনি ১৯৮৪ থেকে ২০০০ সাল পর্যন্ত জাতীয় দলের হয়ে খেলেছেন এবং তিনি প্রাক্তন জাতীয় অধিনায়ক।
পূর্বের সভাপতি
১৯৭২ - ১৯৭৫: সুপারিনটেনডেন্ট নিয়াজ মোহাম্মদ শাহ
১৯৭৭ - ১৯৮৪: হাওয়ার্ড ক্যাশিন
১৯৮৫ - ২০০৫: ডাঃ চান পেং মুুন
২০০৬ - ২০১৭: লো টিও পিং
২০১৭–২০১৯: টেরেন্স খু
২০১৯-বর্তমান : ড্যানিয়েল মার্ক চৌ
২০০৫ আর্থিক কেলেঙ্কারী
২০০৫ সালের অক্টোবরে জানা গেছে যে সিঙ্গাপুর রাগবি ইউনিয়নের প্রাক্তন আর্থিক নির্বাহী শান লি এসজিডি $৩০০,০০০ নিয়ে পলাতক ছিলেন। তিনি পদত্যাগ করার সময় তাঁর কাজের শেষ দিন, ইউনিয়নের অ্যাকাউন্ট থেকে অর্থটি অনুপস্থিত পাওয়া যায়।
২০০৯ স্থানীয় খেলোয়াড়দের বয়কট
২০০৯ এর মার্চ মাসে, জাতীয় দলের প্রায় অর্ধেক খেলোয়াড় প্রশিক্ষণের মাধ্যমে কিছু সমস্যা ও উদ্বেগের সমাধান না করার পাশাপাশি পরিচালনার জাতীয়তার পক্ষপাতিত্বের কথা উল্লেখ করে ধর্মঘটে গিয়েছিল। প্রাক্তন অধিনায়ক এবং দায়িত্বপ্রাপ্ত ব্যাকরওয়ার রং জিং জিয়াংও ধর্মঘটকারী খেলোয়াড়দের অন্তর্ভুক্ত ছিলেন।
বিষয়টি সমাধানের জন্য রাগবি ইউনিয়ন ৯ জন খেলোয়াড়ের সাথে সাক্ষাতের পরে, সিঙ্গাপুর রাগবি ইউনিয়ন তাদের উদ্বেগের কিছুটা সমাধান করতে এবং দলে স্থানীয় থেকে বিদেশী খেলোয়াড়দের অনুপাতে একটি "ভারসাম্য" বাস্তবায়নে সম্মত হয়েছে। চূড়ান্ত দল নির্বাচনের ক্ষেত্রে, পরে রিং জিং জিয়াংকে দল থেকে বাদ দেওয়া হয়েছিল।
জাতীয় দলটি মূলত প্রবাসী খেলোয়াড়দের সমন্বয়ে গঠিত। ২০০৯ প্রশিক্ষণ দলে ১৭ জন প্রবাসী খেলোয়াড় এবং ১৩ জন স্থানীয় খেলোয়াড় ছিল। অধিনায়ক বেন হুইলর, যিনি রং জিং জিয়াংয়ের অধিনায়কত্ব গ্রহণ করেছিলেন (সিঙ্গাপুরের সর্বোচ্চ ৪৫ বার ক্যাপযুক্ত খেলোয়াড়), এশিয়ান ৫ জাতির টুর্নামেন্টের আগে মাত্র দুটি ক্যাপ রেখেছিলেন। সমালোচকরা ভাবতে শুরু করেছেন যে সিইওর স্থানীয় লোকদের মধ্যে রাগবিয়ের উন্নয়নের জন্য সিইও ইয়ান ব্রেমনারের এই পদক্ষেপটি যদি সঠিক পদক্ষেপ হয়, এবং যদি সিঙ্গাপুর জাতীয় রাগবি দল হংকংয়ের জাতীয় রাগবি দলের মতো একই দিকে চলে যায়, যা আধিপত্যযুক্ত প্রবাসী খেলোয়াড় দ্বারা।
ইউনিয়নের ঠিকানা
সিঙ্গাপুর রাগবি ইউনিয়ন বর্তমানে ৯০০ টিওং বহরু রোড, ডেল্টা সুইমিং কমপ্লেক্স, সিঙ্গাপুর ১৫৮৭৯০ এ অবস্থিত। এটি সরাসরি ডেল্টা সুইমিং কমপ্লেক্সের পাশে, এবং রেডহিল এমআরটি স্টেশনের নিকটে অবস্থিত। এই অফিসে ইউনিয়নের সকল প্রশাসনিক কর্মচারী রয়েছে।
পারাবত এক্সপ্রেস
পারাবত এক্সপ্রেস (ট্রেন নং ৭০৯/৭১০) বাংলাদেশ রেলওয়ের পরিষেবার একটি আন্তঃনগর ট্রেন যা রাজধানী ঢাকা থেকে সিলেট জেলার সিলেট রেলওয়ে স্টেশনের মধ্যে চলাচল করে। এটি কমলাপুর থেকে সিলেট স্টেশনের উদ্দেশ্যে ছেড়ে যায়। এটি বাংলাদেশের দ্রুত ও বিলাসবহুল ট্রেনগুলোর একটি। এই ট্রেন সেবাটি ১৯৮৬ সালে চালু করা হয়।
ইতিহাস
১৯৮৫ সালের ৪ঠা ডিসেম্বর এরশাদ সরকার ১ জোড়া যাএীবাহী লোকো দিয়ে এই ট্রেন উদ্বোধন করেন। এটি আন্তঃনগর ট্রেন হিসাবে চালু হয়েছিল যা বিলাসবহুল এবং দ্রুত পরিষেবা প্রদান করে। উদ্বোধনের সময় থেকেই ট্রেনটি ঢাকা রেলস্টেশন থেকে মঙ্গলবার ছাড়া সপ্তাহে ৬ দিন ছেড়ে যায়। পারাবত এক্সপ্রেস বাংলাদেশ রেলওয়ে নেটওয়ার্কে অগ্রাধিকারপ্রাপ্ত একটি ট্রেন। এটি অন্যান্য এক্সপ্রেস ট্রেনগুলির চেয়ে কম স্থানে থামে।
সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।) আজমপুর ঃ ০৮ঃ৫৫ -২০ঃ১০
যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
রোলিং স্টক
পারাবত এক্সপ্রেস সাধারণত বাংলাদেশ রেলওয়ের একটি ২৯০০ শ্রেণীর লোকোমোটিভ দ্বারা চালানো হয়। তবে, কখনও কখনও রোলিং স্টক সংকটের কারণে এটি একটি ২৬০০ শ্রেণীর লোকোমোটিভ দ্বারা চালানো হয়। ট্রেনটিতে একটি এয়ার-ব্রেকযুক্ত লোকোমোটিভ প্রয়োজন যা বাধ্যতামূলক।
ট্রেনটি বর্তমানে ১৬টি পিটি ইনকা (ইন্ডাস্ট্রি কেরেতা এপি) তৈরি এয়ার-ব্রেক বগি নিয়ে চলাচল করে। এই বগিগুলি ২ সেপ্টেম্বরে ২০১৬ সালে পরিষেবায় আসে। এই ট্রেনে আটটি চেয়ার গাড়ি, দুটি এসি চেয়ার গাড়ি, দুটি নন এসি চেয়ার গাড়ি, সংযুক্ত খাবার ঘরসহ দুটি গার্ড ব্রেক, একটি নন এসি কেবিন এবং একটি জেনারেটর গাড়ি রয়েছে। ইনকা কোচ চালু করার আগে ট্রেনটি পুরানো ভ্যাকুয়াম ব্রেক বগি নিয়ে চলাচল করত। তবে ট্রেনটি ১৯৯৯ থেকে ২০১১ সালের মধ্যে ইরানি এয়ার-ব্রেক বগি নিয়ে চলাচল করত। পরে, রক্ষণাবেক্ষণের সমস্যার কারণে ইরানির এয়ারব্রেক বগি বাদ দিয়ে, তার বদলে ২০১১ সালে ভ্যাকুয়াম কোচ যুক্ত করা হয়েছিল।
প্রদেশ
প্রদেশ বলতে কোন একটি দেশ বা রাষ্ট্রের অধীনে একটি প্রসাশনিক অঞ্চল বা বিভাগকে বোঝানো হয়। এই শব্দটি রোমান সাম্রাজ্যের প্রভিন্সিয়া শব্দ থেকে এসেছে। তখন রোমানদের সাম্রাজ্য ইতালির বাইরেও অনেক দূর বিস্তৃত ছিল। তাই তাদেরকে শাসনের সুবিধার জন্য সাম্রাজ্যকে বিভিন্ন অঞ্চলে ভাগ করতে হতো। একে বলা হতো প্রভিন্সিয়া। বর্তমানে বিশ্বের অনেক দেশেই প্রদেশ রয়েছে। কিছু কিছু দেশে আবার রাজধানীর বাইরের অঞ্চলকে রুপক অর্থে প্রদেশ হিসেবে বলা হয়। এগুলো সত্যিকারের প্রদেশ হিসেবে গণ্য করা হয় না।
একটি দেশের ভূখণ্ডকে কীভাবে বিভিন্ন প্রদেশে ভাগ করা হয় তা বিভিন্ন কারণের ওপর নির্ভর করে। যেমন যেসব দেশে বৃটিশরা শাসন করেছিল, তখন তারাই বিভিন্ন প্রদেশে ভাগ করেছিল যা এখনো আছে। কিছু কিছু দেশে, জাতিগত বৈশিষ্ট্য বা স্থানভেদে সংস্কৃতির ওপর ভিত্তি করে নির্দিষ্ট অঞ্চলকে প্রদেশে ভাগ করা হয়েছে। বিভিন্ন দেশে, কেন্দ্রীয় সরকারের পাশাপাশি প্রদেশের নিজস্ব ক্ষমতা থাকে, পূর্ণ স্বাধীনতা থাকে, যেমন কানাডা। আবার কিছু ক্ষেত্রে এই স্বাধীনতা থাকেনা। যেমন চিন এবং ফ্রান্সের প্রদেশগুলোর স্বাধীনতা খুবই কম থাকে, প্রায় পুরোটাই কেন্দ্রীয় সরকার নিয়ন্ত্রণ করে।
শব্দের উৎস
"Provincial" ইংরেজি শব্দটি ১৩৩০ সালে লিপিবদ্ধ করা হয়। ১৩-শতকের ফরাসি শব্দ Province থেকে এটি এসেছে। আবার ফরাসি ভাষায় এটি ঢুকেছে লাতিন শব্দ Provincia থেকে। লাতিন এই শব্দ দ্বারা বোঝানো হতো বিদেশি অঞ্চলকে।
Provincia শব্দটিকে ভাঙ্গলে দুটো অংশ পাওয়া যায়। একটি হচ্ছে Pro, যা বুঝায় পূর্বে। আরেকটি vincere, এটি দ্বারা বোঝায় কোন কিছু দখল করা। অর্থাৎ Provincia দ্বারা বোঝানো হতো বিদেশি কোন অঞ্চল দখল করা। রোমান সাম্রাজ্যে ইতালির বাইরের রাজ্যগুলোর জন্য একজন একজন করে শাসন থাকতেন। তাদেরকে বলা হতো রোমান ম্যাজিস্ট্রেট। প্রতিটি শাসকের অঞ্চলকে বলা হতো এক একটি প্রভিন্সিয়া। মূলত সেখান থেকেই শব্দটির উৎপত্তি।
ইতিহাস এবং সংস্কৃতি
প্রদেশ শব্দটি প্রথম ফ্রান্স এবং ইরানে শুরু হয়। বিভিন্ন দেশে বিভিন্ন ভাবে এটি উচ্চারিত হয়। যেমন ফ্রান্সে বলা হয় এন প্রভিন্স, যা দ্বারা প্যারিসের বাইরের অঞ্চলকে বোঝায়। এছাড়াও পেরুতে বলা হয় এন প্রভিন্সিয়াস, মেক্সিকোতে লা প্রভিসিন্সিয়া, রোমানিয়ায় ইন প্রভিন্সিয়ে, বুলগেরিয়ায় ভি প্রভিন্সিয়াতা, ফিলিপাইনে তাগা প্রভিনসিয়া ইত্যাদি।
ফরাসী বিপ্লবের আগে ফ্রান্সের বিভিন্ন অঞ্চলে বিচারব্যবস্থায় ভিন্নতা ছিল। একেক স্থানে একেক রকম ছিল। এইসকল আলাদা আলাদা অঞ্চলকেও প্রদেশ বলা হতো।
চর পাতা ইউনিয়ন
চর পাতা ইউনিয়ন নামে বাংলাদেশে মোট ২টি ইউনিয়ন রয়েছে। যথা:
প্রদেশ
ইতিহাস এবং সংস্কৃতি
যুক্তরাজ্যে প্রদেশকে ওতোটা গুরুত্ব দিয়ে বিবেচনা করা হয় না। তবে এটি দিয়ে রাজধানীর বাইরে গ্রাম্য এলাকাগুলোকে বোঝানো হয়। বিশেষ করে যেসব অঞ্চলের মানুষদের আধুনিক সংস্কৃতির সাথে খুব একটা শখ্যতা নেই।
আধুনিক প্রদেশ
সবদেশেই একটি একটি প্রসাশনিক অঞ্চলকে প্রদেশ বলা হবে ব্যাপারটি তা নয়। যেমন আরব দেশগুলোয় এর পরিবর্তে বলা হয় মুহাফাজাহ। ইংরেজিতে আবার প্রদেশকে ভইভোডেশিপও বলা হয়।
অনেক দেশে প্রদেশ অনেক ক্ষুদ্রাকৃতির হয়। যেমন যুক্তরাজ্যের প্রদেশগুলো আকারে ছোট হয়। আবার চীনেও প্রদেশ বলতে বোঝানো একটি রাজ্যের অধীনে ছোট ছোট অঞ্চলকে। এটি জাতীয় কংগ্রেসের সিদ্ধান্তে সৃষ্টি বা বিলুপ্ত হতে পারে।
ভারত মহাসাগরের বন্দরসমূহের তালিকা
ভারত মহাসাগরের উপকূলে বহু সমুদ্রবন্দর রয়েছে।সেই বন্দর গুলির তালিকা-
রাইজা উইলসন
রাইজা উইলসন একজন ভারতীয় মডেল এবং অভিনেত্রী। কমল হাসান আয়োজিত তামিল আপাতবাস্তব টেলিভিশন অনুষ্ঠান বিগ বস-এ অংশগ্রহণের পরে তিনি খ্যাতি অর্জন করেছিলেন। তিনি পেয়ার প্রেমা কধল-এ সিন্ধুজা চরিত্রে অভিনয়ের জন্য শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার দক্ষিণ অর্জন করেছিলেন।
বড়পুকুরিয়া কয়লা দুর্নীতি
বড়পুকুরিয়া কয়লা কেলেঙ্কারীর ঘটনাটি আন্তর্জাতিক মহলে আলোচিত ও চাঞ্চল্যকর দুর্নীতি কেলেঙ্কারী হিসাবে চিহ্নিত। এটি বাংলাদেশের উত্তরের জেলা দিনাজপুরের বড়পুকুরিয়া কয়লা খনি থেকে বড়পুকুরিয়া কয়লা খনন সংস্থা লিমিটেডের (বিসিএমসিএল) কর্মকর্তাদের দ্বারা ২২৭ বিলিয়ন ডলারের বেশি মূল্যবান, প্রায় ১৪২ লক্ষ হাজার টন কয়লা উত্তোলনে দুর্নীতির বিষয়ে আলোচিত ঘটনা।
এ কেলেঙ্কারী ২০১৮ সালের জুলাইয়ে প্রকাশিত হয়, যখন বাংলাদেশ বিদ্যুৎ উন্নয়ন বোর্ডের একটি বোর্ড কয়লা খনি দেখতে গিয়ে জানতে পারলেন এখানে নতুন কয়লা পাওয়া যায়নি, অথচ দলিল অনুসারে প্রায় ১৪২ লাখ টন কয়লা সংরক্ষণ করা উচিত ছিল। বাংলাদেশি একটি ইংরেজি ভাষার দৈনিকে সংবাদ প্রকাশের পর বিষয়টি সামনে আসে।
বিসিএমসিএলের মূল সংস্থা পেট্রোবাংলা তৎক্ষনাৎ এই ঘটনায় কয়েকজন কর্মকর্তাকে সাময়িক বরখাস্ত করে। দুর্নীতি দমন কমিশন দুর্নীতির বিষয়টি শনাক্ত করার জন্য তদন্ত শুরু করে।
এই দুর্নীতির তাৎক্ষণিক প্রভাব হিসাবে কয়লা ঘাটতির কারণে বড়পুকুরিয়া কয়লাভিত্তিক বিদ্যুৎ কেন্দ্রটি এর কার্যক্রম স্থগিত করে।
পটভূমি
বাংলাদেশ ভূতাত্ত্বিক জরিপ অধিদপ্তর নামে একটি স্বায়ত্তশাসিত সংস্থা দিনাজপুর জেলার পার্বতীপুর উপজেলার বড়পুকুরিয়া এলাকায় একটি কয়লাখনির উপস্থিতি আবিষ্কার করে। এরপরে সরকার যুক্তরাজ্য ভিত্তিক মেসার্স ওয়ার্ডেল আর্মস্ট্রং এবং চীন ভিত্তিক চীনা জাতীয় যন্ত্রপাতি আমদানি ও রফতানি কর্পোরেশনকে এই অঞ্চলে খনির সম্ভাব্যতা সম্পর্কে বিশদ গবেষণা করার জন্য আমন্ত্রণ জানায়।
উভয় সংস্থা খনিতে উচ্চমানের বিটুমিনাস কয়লার উপস্থিতি নিশ্চিত করে। ফলস্বরূপ, খনি থেকে কয়লা উত্তোলনের জন্য, পেট্রোবাংলা বড়পুকুরিয়া কয়লা খনি উন্নয়ন প্রকল্প গ্রহণ করে এবং প্রকল্পটির যথাযথ বাস্তবায়ন ও খনি কার্যক্রমটি সুষ্ঠুভাবে পরিচালিত করার লক্ষ্যে বড়পুকুরিয়া কয়লা খনন সংস্থা লিমিটেড গঠিত হয় এবং যা একটি সংস্থা হিসাবে ৪ আগস্ট ১৯৯৮ সালে নিবন্ধিত হয়
কয়লা খনিটি ২০০১ সালে উদ্বোধন করা হয়, এবং কয়লা দ্বারা পরিচালিত একটি তাপ বিদ্যুৎ কেন্দ্র ২০০৬ সালে নির্মিত হয়। এতে ২০১৮ সাল পর্যন্ত ১০.১৭ মিলিয়ন টন কয়লা উৎপাদিত হয়েছে।
দুর্নীতির প্রকাশ
১৬ জুলাই ২০১৮ সালে বাংলাদেশ বিদ্যুৎ উন্নয়ন বোর্ডের বোর্ড সদস্য আবু সায়েদ সরকারি পরিদর্শনে বড়পুকুরিয়ায় যান, সেখানে তিনি ২০০১ সাল থেকে কয়লা খনির নথিপত্রগুলি পরীক্ষা করেছিলেন।
খনিটির সরকারী দলিল বলছে, খনি থেকে কমপক্ষে ১০.১ মিলিয়ন টন কয়লা উত্তোলন করা হয়েছিল, যার মধ্যে প্রায় ৬.৬৯ মিলিয়ন বিদ্যুৎকেন্দ্রে সরবরাহ করা হয়েছে। এছাড়া, বিভিন্ন শিল্পে ৩.৩২ মিলিয়ন টন এবং প্রকল্পের নিজস্ব প্রয়োজনে ১২,০০০ টন ব্যবহার করা হয়েছিল। এটি প্রায় ১০.০২ মিলিয়ন টন যোগ করে।
জনাব সাইদ বাংলাদেশের খনি নিয়ন্ত্রণকারী সরকারী মালিকানাধীন স্বায়ত্তশাসিত সংস্থা পেট্রোবাংলার কাছে এই দুর্নীতির কথা জানান। এর তাৎক্ষণিক প্রতিক্রিয়ায় পেট্রোবাংলা বিসিএমসিএলের ব্যবস্থাপনা পরিচালক হাবিব উদ্দিন আহমেদ এবং মহাব্যবস্থাপক আবুল কাশেম প্রোধানিয়াকে প্রত্যাহার করে নেন। সংগঠনটি অবহেলার জন্য আবু তাহের মোঃ নূর-উজ জামান চৌধুরী, মহাব্যবস্থাপক (খনি অপারেশন), এবং উপ-মহাব্যবস্থাপক (স্টোর) খালেদুল ইসলামকে অবহেলার জন্য স্থগিত করেছেন।
বাংলাদেশের বিশিষ্ট ইংরেজি ভাষার দৈনিক ডেইলি স্টার তার ২১ জুলাই ২০১৮ সংস্করণে কয়লা অপব্যবহার এবং কর্মকর্তাদের সাসপেনশনের ঘটনা নিয়ে সংবাদ প্রকাশ করে। যা জনগণের নজরে আনে এবং জাতীয় মনোযোগ আকর্ষণ করে।
সমালোচনা
এই বিশাল পরিমাণ কয়লার অপব্যবহার সমস্ত মহল থেকে আলোচনার জন্ম নেয়।
বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ এমপি অভিযোগ করেছেন যে "পুরো বড়পুকুরিয়া খনি কর্মীরা" এই দুর্নীতির সাথে জড়িত ছিল।
বাংলাদেশের বৃহত্তম বিরোধী দল বাংলাদেশ জাতীয়তাবাদী দলটির জাতীয় স্থায়ী কমিটির সদস্য ব্যারিস্টার মওদুদ আহমদ বড়পুকুরিয়া থেকে বিপুল পরিমাণ কয়লা নিখোঁজ হওয়ার বিষয়টি আওয়ামী লীগ সরকারের 'বৃহত্তম কলঙ্ক' বলে অভিহিত করেছেন।
ট্রান্সপারেন্সি ইন্টারন্যাশনাল বাংলাদেশ (টিআইবি) বাংলাদেশ পরিবেশ আইনজীবী সমিতি (বেইলা) এর সাথে এই কেলেঙ্কারী তদন্ত এবং দোষীদের শাস্তি নিশ্চিত করতে একটি নিরপেক্ষ ও গ্রহণযোগ্য কমিটি গঠনের জন্য বলেছে।
প্রতিক্রিয়া
২০১৮ সালের ২৩ জুলাই বাংলাদেশের দুর্নীতি দমন কমিশন (দুদক) দুর্নীতির তদন্ত শুরুর ঘোষণা দেয়। কমিশন ইমিগ্রেশন পুলিশকে একটি চিঠিও জারি করে তাদের তদন্ত শেষ না হওয়া পর্যন্ত খনিটির চারটি স্থগিত কর্মকর্তাকে দেশ ছাড়ার অনুমতি না দেওয়ার জন্য।
কয়লা মামলার পরিচালক (প্রশাসন) আনিসুর রহমান কর্তৃক বড়পুকুরিয়া কয়লা খনন সংস্থা লিমিটেডের প্রাক্তন ব্যবস্থাপনা পরিচালক হাবিব উদ্দিন আহমেদসহ ১৯ কর্মকর্তার বিরুদ্ধে কয়লা কেলেঙ্কারির ঘটনায় ২৫ জুলাই মামলা করা হয়।
পেট্রোবাংলার তদন্তে খনি ক্ষেত্রের সাবেক চার জন উচ্চপদস্থ কর্মকর্তার সম্পৃক্ততা পাওয়া গেছে বলে জানা গেছে। চার কর্মকর্তার মধ্যে বর্তমান ব্যবস্থাপনা পরিচালক হাবিব উদ্দিন আহমেদ, প্রাক্তন ব্যবস্থাপনা পরিচালক এস এম নুরুল আওরঙ্গজেব, সাবেক ব্যবস্থাপনা পরিচালক মোঃ কামরুজ্জামান এবং আরেক সাবেক ব্যবস্থাপনা পরিচালক মো। আমিনুজ্জামান অন্তর্ভুক্ত ছিলেন।
ফলাফল
বড়পুকুরিয়া কয়লা খনি থেকে 'কয়লা নিখোঁজ হওয়া' নিয়ে বড়পুকুরিয়া কয়লা খনন সংস্থা লিমিটেডের (বিসিএমসিএল) সাবেক ব্যবস্থাপনা পরিচালক (এমডি) এসএম নুরুল আওরঙ্গজেবকে দুর্নীতি দমন কমিশন জিজ্ঞাসাবাদ করেছে।